Sesostris IV.a

Sesostris IV.a Seneferibre (Senusret ere deitua) Antzinako Egiptoko tebastar errege bat izan zen, Tarteko Bigarren Aroaren amaieran bizi izandakoa, eta Egipto garaian aurkitutako aztarna batzuen bidez bakarrik ezagutzen dena. Sesostris IV.aren kokapen kronologikoa ez dago argi, eta zein dinastiari dagokion ere eztabaidagai da.

 Aipamenak 
Erregeari buruzko garai bereko testigantzarik garrantzitsuena 2,75 metroko altuera duen granito arrosezko estatua kolosal bat da, Georges Legrain-ek Karnaken aurkitu zuena 1901ean. Beste aipamen batzuk honakoak dira: El-Tod-eko bloke bat eta Karnaken 1907an Legrain-ek aurkitutako estela baten goiko eskuin izkina, zeinean Sesostris IV.aren erregealdiaren lehen urteko II Shemu 1 eguna inskribatuta dagoen. Azkenik, Edfuko dintel bat ere badago.

Aldi berean, “Sesostris” izena daraman aizkora-ortzi bat ere Sesostris IV.ari egotzi izan zaio estiloaren arabera. Hala ere, batzuek hori Sesostris I.ari egotzi diote.

 Garaikide ez diren aipamenak 
Tutmosis III.aren garaian, Karnakeko Errege Zerrendako #56(60) sarrerak “Senefer[...]re” aipatzen du, eta hori agian Seneferibre, hau da, Sesostris IV.aren prenomena izan liteke.

 Teoriak 
Jürgen von Beckerathen arabera, Sesostris IV.a XIII. dinastia berantiarrekoa zen, bitartean Kim Ryholtek XVI. dinastiako errege gisa sailkatzen du, nahiz eta dinastian duen kokapena zehaztugabea izan. Bestalde, Norbert Dautzenberg-ek proposatu du Sesostris IV.a XVII. dinastiakoa zela. Horretarako, Turingo kanonaren 11.4 sarrera Sesostris IV.ari dagokiola dio, eta Medamud-eko tenpluko atean aurkitutako “Sesostris” aipamena ere berari lotzen dio, ate hori Sobekemsaf I.ak apaindu baitzuen, XVII. dinastia ren hasieran. Ryholtek, ordea, ez ditu onartzen Dautzenbergen argudioak: lehenik, Turingo sarreran agertzen den izena ez dator bat Sesostris IV.aren prenomenarekin, eta bigarrenik, Medamud-eko tenpluko atea Sesostris III.ak eraiki zuen, hortaz, bertako grafitiek ziurrenik errege hori aipatzen dute, eta ez Sesostris IV.a.

Berrantolaketa horretan, Sesostris IV.aren dinastia zehazteke uzten da eta XIII. dinastia berantiarretik XVII. hasieraraino bitarteko kokapen batean uzten da.

 Erreferentziak 

 Kanpo estekak 

Kategoria:Egiptoko XIII. dinastiako faraoiak
Kategoria:Egiptoko XVI. dinastiako faraoiak
Kategoria:Egiptoko XVII. dinastiako faraoiak